joelniklaus/EU_Wikipedias huggingface dataset:
Χαραυγή - Μέρος 1

Η Χαραυγή Μέρος 1 (Αγγλικά: Breaking Dawn) ή αλλιώς γνωστή ως The Twilight Saga: Breaking Dawn – Part 1, είναι η τέταρτη ταινία του "έπους του Λυκόφωτος" και η συνέχεια της ταινίας Έκλειψης του 2010. Βασίζεται στο μυθιστόρημα της Στέφανι Μέγιερ Breaking Dawn.

Πλοκή 
Ο Έντουαρντ και η Μπέλλα παντρεύονται και μετά το νέο ζευγάρι ξοδεύει τον μήνα του μέλιτος στο Ριο Ντε Τζανεΐρο. Αλλά δυστυχώς η ευτυχία του νιόπαντρου ζευγαριού δεν κρατάει για πολύ, αφού μια σειρά από προδοσίες και δυστυχήματα, όπως η αναπάντεχη εγκυμοσύνη της Μπέλας, απειλούν να καταστρέψουν τον κόσμο τους.

Ηθοποιοί και Χαρακτήρες 
 Κρίστεν Στιούαρτ ως Μπέλα Σουάν
 Ρόμπερτ Πάτινσον ως Έντουαρντ Κάλεν
 Τέιλορ Λότνερ ως Τζέικομπ Μπλακ
 Πίτερ Φατσινέλι ως Κάρλαϊλ Κάλεν
 Ελίζαμπεθ Ρίζερ ως Έσμι Κάλεν
 Άσλεϊ Γκριν ως Άλις Κάλεν
 Τζάκσον Ράθμπον ως ο Τζάσπερ Χέιλ
 Νίκι Ριντ ως Ρόζαλι Χέιλ
 Κέλαν Λουτζ ως Έμετ Κάλεν
 Μπίλι Μπερκ ως ο Τσάρλι Σουαν
 Μακένζι Φόι ως  η Ρενεσμέ Κάλεν
 Μία Μαέστρο ως η Κάρμεν Ντενάλι

Εξωτερικοί σύνδεσμοι
 
 

Αμερικανικές ταινίες
Βαμπίρ στην ποπ κουλτούρα
Ταινίες του 2011
Ταινίες παραγωγής StudioCanal
Ταινίες παραγωγής Summit Entertainment
Αγγλόφωνες ταινίες
Αμερικανικές αισθηματικές ταινίες φαντασίας
Ταινίες γυρισμένες στις Αμερικανικές Παρθένοι Νήσοι
Ταινίες γυρισμένες στη Λουιζιάνα
ΣΚΑ Χαμπάροφσκ

Η ΣΚΑ Χαμπάροφσκ (ρωσικά: СКА-Хабаровск) είναι ρωστική ποδοσφαιρική ομάδα από το Χαμπάροφσκ. Ιδρύθηκε το 1946. Χρώματα της ομάδας είναι το κόκκινο και το μπλε. Η ομάδα διεξάγει τους εντός έδρας αγώνες της στο Στάδιο Λένιν, χωρητικότητας 15.000 θεατών.

Ιστορία
Η ομάδα αγωνιζόταν στις σοβιετικές διοργανώσεις από το 1957, ωστόσο δε συμμετείχε ποτέ στο Σοβιετικό Πρωτάθλημα. Συμμετείχε στο Πρωτάθλημα ΦΝΛ από το 2002 έως το 2017. Καλύτερη θέση που κατέλαβε στο Πρωτάθλημα ΦΝΛ ήταν η 4η την περίοδο 2012-13. Ως αποτέλεσμα συμμετείχε σε πλέι-οφ με αντίπαλο τη Ροστόφ (13η στην ανώτατη κατηγορία Ρωσίας), αλλά έχασε με συνολικό σκορ 3-0 και έχασε την ευκαιρία να προβιβαστεί στην ανώτατη κατηγορία της χώρας. Το 2017, μετείχε στα πλέι-οφ ανόδου όπου κέρδισε στα πέναλτι την Όρενμπουργκ και προβιβάστηκε στο Πρωτάθλημα Ρωσίας

Ονομασίες
Η ομάδα έχει μετονομαστεί αρκετές φορές.

 1946-1953 — ΝΤΚΑ (ДКА)
 1954 — ΟΝΤΟ (ОДО)
 1955-1956 гг. — ΝΤΟ (ДО)
 1957 — ΟΣΚ (ОСК)
 1957-1959 — ΣΚΒΟ (СКВО)
 1960-1999 — ΣΚΑ (СКА)
 1999-2016 — ΣΚΑ Ενέργκια («СКА-Энергия»)
 2016 — ΣΚΑ Χαμπάροφσκ («СКА-Хабаровск»)

Παραπομπές

Εξωτερικοί σύνδεσμοι 
 

Ιδρύσεις ποδοσφαιρικών ομάδων το 1946
Ποδοσφαιρικές ομάδες Ρωσίας
Curtiss XBTC

Το Curtiss XBTC ήταν μονοκινητήριο μονοθέσιο τορπιλοπλάνο βομβαρδιστικό που αναπτύχθηκε στον Δεύτερο Παγκόσμιο Πόλεμο. Σχεδιάστηκε για να επιχειρεί από τα αεροπλανοφόρα του Πολεμικού Ναυτικού των ΗΠΑ, αλλά δεν μπήκε σε παραγωγή. Κατασκευάστηκαν μονάχα δύο πρωτότυπα.

Σχεδιασμός και ανάπτυξη 
Το XBTC-1 (Model 96) ήταν χαμηλοπτέρυγο μονοπλάνο με ανασυρόμενο σύστημα προσγείωσης. Προωθούνταν από αστεροειδή κινητήρα Wright R-3350 ισχύος 2200 hp. Το 1943 συμμετείχε σε διαγωνισμό του Πολεμικού Ναυτικού των ΗΠΑ για προμήθεια αεροπλάνου αυτής της κλάσης ενάντια στα Douglas XBT2D-1, Martin XBTM-1 Mauler, and Kaiser-Fleetwings XBTK-1. Δόθηκε μεγαλύτερη προτεραιότητα στο BTC-2 που προωθούνταν από κινητήρα Pratt & Whitney R-4360, διότι υπήρχαν προβλήματα με τον R-3350, αλλά παρά τις πολύ καλές του επιδόσεις και την ικανότητα μεταφοράς σημαντικού οπλικού φορτίου το αεροσκάφος απορρίφθηκε. Προτιμήθηκαν τα XBT2D-1 (αργότερα μετονομάστηκε σε AD-1 Skyraider) και BTM-1 (μετονομάστηκε σε AM-1) Mauler.

Κατασκευάστηκαν δύο XBTC-2, το καθένα με διαφορετική πτέρυγα. Το "Model A" είχε συμβατικές πτέρυγες και flaps, ενώ το "Model B" είχε πτέρυγες σύνθετης σχεδίασης με duplex flaps. Και τα δύο προωθούνταν από τον Pratt & Whitney XR-4360-8A των 3000 hp, που έστρεφε διπλές έλικες. Τα δύο αεροσκάφη παραδόθηκαν τον Ιούλιο του 1946 στο Ναυτικό Κέντρο Αεροπορικών Δοκιμών (Naval Air Test Center) στο Μέριλαντ. Και τα δύο συνετρίβησαν (τον Φεβρουάριο και τον Αύγουστο του 1947).

Η USAAF έδωσε την ονομασία Α-40 σε μια έκδοση του XBTC που θα επιχειρούσε από αεροδρόμια και δεν δα διέθετε τον εξοπλισμό που απαιτούνταν για επιχειρήσεις από αεροπλανοφόρα. Το πρόγραμμα δεν προχώρησε διότι αποφασίστηκε να μην γίνει προμήθεια άλλων μονοκινητήριων επιθετικών αεροσκαφών.

Εκδόσεις 
 Curtiss XBTC-1 (Model 96)
 Curtiss XBTC-2 (Model 96)
 Δύο πρωτότυπα με κινητήρα Pratt & Whitney XR-4360-8A και πτέρυγες διαφορετικής σχεδίασης.

Χρήστες 
 ΗΠΑ
 Πολεμικό Ναυτικό των ΗΠΑ

Δείτε επίσης

Αεροσκάφη που σχετίζονται με την ανάπτυξη του XBTC 
 Curtiss XBT2C

Παρόμοια αεροσκάφη 
 AD Skyraider
 AM Mauler
 Kaiser-Fleetwings XBTK

Παραπομπές

Βιβλιογραφία 

 Andrews, Hal. "XBTC-2". Naval Aviation News. November–December 1987. pp. 16–17.
 Bowers, Peter M. Curtiss Aircraft 1907–1947. London:Putnam, 1979. ISBN 0-370-10029-8.
 Donald, David, general editor. Encyclopedia of World Aircraft. Etobicoke, Ontario: Prospero Books, 1997. ISBN 1-85605-375-X.

XBTC
Αεροσκάφη του Β' Παγκοσμίου Πολέμου
Αεροσκάφη ναυτικής αεροπορίας
Εμβολοκινητήρια στρατιωτικά αεροσκάφη
Μαμελόντι Σάνταουνς ΦΚ

Η Μαμελόντι Σάνταουνς (αγγλικά: Mamelodi Sundowns) είναι μια ποδοσφαιρική ομάδα με βάση την Πρετόρια στην Νότια Αφρική. Ιδρύθηκε το 1970. Αποτελεί μία από τις κορυφαίες ομάδες της χώρας, καθώς είναι πολυνίκης της Πρέμιερσιπ και του Κυπέλλου. Είναι η πρώτη ομάδα της Νότιας Αφρικής που κατάφερε να κερδίσει το Τσάμπιονς Λιγκ, γεγονός που της έδωσε το δικαίωμα συμμετοχής στο Παγκόσμιο Κύπελλο Συλλόγων.

Επιτυχίες

Εγχώριες
 Πρωτάθλημα Νότιας Αφρικής (PSL)
Πρωταθλήτρια (12): 1997–98, 1998–99, 1999–00, 2005–06, 2006–07, 2013–14, 2015–16, 2017-18, 2018-19, 2019-20, 2020/21, 2021/22
Δεύτερη θέση (3): 2009–10, 2014–15, 2016-17

 Πρωτάθλημα Νότιας Αφρικής (NSL)
Πρωταθλήτρια (3): 1988, 1989–90, 1992–93
Δεύτερη θέση (2): 1990–91, 1994–95

 Κύπελλο Νότιας Αφρικής
Κυπελλούχος (4): 1986, 1998, 2008, 2014–15
Φιναλίστ (5): 1989, 2000, 2001, 2007, 2011–12

 Λιγκ Καπ Νότιας Αφρικής
Νικήτρια (3): 1990, 1999, 2015
Φιναλίστ (4): 1997, 1998, 2007, 2012

 Κύπελλο 8 Νότιας Αφρικής
Νικήτρια (3): 1988, 1990, 2007
Φιναλίστ (6): 1992, 1994, 2001, 2002, 2008, 2016

Αφρικανικές
 Τσάμπιονς Λιγκ
Νικήτρια (1): 2016
Φιναλίστ (1): 2001

 ΚΑΦ Σούπερ Καπ
Φιναλίστ (1): 2017

Παραπομπές

Εξωτερικοί σύνδεσμοι

 

Ποδοσφαιρικές ομάδες Νοτίου Αφρικής
Ιδρύσεις ποδοσφαιρικών ομάδων το 1970
Curtiss XBT2C

Το Curtiss XBT2C ήταν μονοκινητήριο τορπιλοπλάνο/βομβαρδιστικό κάθετης εφόρμησης του Δευτέρου Παγκοσμίου Πολέμου. Βασίζονταν στο Curtiss XBTC αλλά προωθούνταν από τον λιγότερο ισχυρό αστεροειδή κινητήρα 
Wright R-3350. Ήταν εξοπλισμένο με ραντάρ που ήταν τοποθετημένο σε ατρακτίδιο κάτω από την δεξιά πτέρυγα.  Κατασκευάστηκαν εννέα αεροσκάφη όμως ο τύπος δεν μπήκε σε παραγωγή. Το XBT2C ήταν το τελευταίο αεροσκάφος που ανέπτυξε η Curtiss για το Πολεμικό Ναυτικό των ΗΠΑ. Όλα καταστράφηκαν για σκραπ στα τέλη της δεκαετίας του 1940.

Χρήστες 
 ΗΠΑ
 Πολεμικό Ναυτικό των ΗΠΑ

Δείτε επίσης

Αεροσκάφη που σχετίζονται με το XBT2C 
 Curtiss SB2C Helldiver
 Curtiss XBTC

Παρόμοια αεροσκάφη 
 AD Skyraider
 Martin AM Mauler
 Kaiser-Fleetwings XBTK

Παραπομπές

Βιβλιογραφία 

 
  
 

XBT2C
Αεροσκάφη του Β' Παγκοσμίου Πολέμου
Αεροσκάφη ναυτικής αεροπορίας
Εμβολοκινητήρια στρατιωτικά αεροσκάφη
Εθνική Ινδίας (ποδόσφαιρο ανδρών)

Η εθνική ομάδα ποδοσφαίρου της Ινδίας είναι το αντιπροσωπευτικό συγκρότημα της Ινδίας στις διεθνείς ποδοσφαιρικές διοργανώσεις. Τελεί υπό τον έλεγχο της Πανινδικής Ποδοσφαιρικής Ομοσπονδίας (AIFF). Κύρια έδρα της ομάδας είναι το Γιούμπα Μπαράτι Κριράνγκαν στην Καλκούτα.

Ιστορία
Το 1950 είχε το δικαίωμα συμμετοχής στο Παγκόσμιο Κύπελλο Ποδοσφαίρου 1950 (όλες οι άλλες ομάδες της Ασίας αποσύρθηκαν), αλλά δεν ταξίδεψε στη Βραζιλία λόγω του κόστους του ταξιδιού, την έλλειψης προπονήσεων, θέματα επιλογής ομάδας και την αξιολόγηση των Ολυμπιακών Αγώνων ως σημαντικότερο γεγονός. Έχει κατακτήσει 2 χρυσά μετάλλια στους Ασιατικούς Αγώνες και ένα αργυρό στο Ασιατικό Κύπελλο.

Έδρες
Η εθνική Ινδίας διεξάγει τους εντός έδρας αγώνες της σε διάφορα στάδια, τα οποία βρίσκονται εντός της επικράτειας της Δημοκρατίας της Ινδίας. Κυριότερα εξ αυτών είναι το Γιούμπα Μπαράτι Κριράνγκαν στην Καλκούτα χωρητικότητας 85.000 θεατών, το Τζαβαχαρλάλ Νεχρού στο Κοτσί χωρητικότητας 60.000 θεατών, το Τζαβαχαρλάλ Νεχρού στο Νέο Δελχί χωρητικότητας 60.000 θεατών, το Ν.Γ. Πατίλ στη Βομβάη χωρητικότητας 55.000 θεατών, το Ίντιρα Γκάντι στο Γκουβαχάτι του Άσαμ χωρητικότητας 30.000 θεατών και το Φατόρντα στο Μαργκάο της Γκόα χωρητικότητας 19.000 θεατών.

Στατιστικά
Την πρώτη θέση όλων των εποχών σε συμμετοχές κατέχει ο Σουνίλ Τσέτρι, με 101 εμφανίσεις και ακολουθεί ο Μπαϊτσούνγκ Μπούτια με 84. Πρώτος σκόρερ όλων των εποχών είναι ο Σουνίλ Τσέτρι, με 54 γκολ.

Παραπομπές

Εξωτερικοί σύνδεσμοι

 
Η Ινδία στην ιστοσελίδα της FIFA 

 
Ποδόσφαιρο στην Ινδία
Εθνικές ομάδες ποδοσφαίρου Ασίας
Ίγκι Αζάλια

Η Άμεθιστ Αμίλια Κέλι (αγγλικά: Amethyst Amelia Kelly, γενν. 7 Ιουνίου 1990) ευρύτερα γνωστή με το καλλιτεχνικό ψευδώνυμο Iggy Azalea είναι Αυστραλή ράπερ, τραγουδίστρια, στιχουργός και μοντέλο.

Βιογραφία 
Γεννήθηκε ως Άμεθιστ Αμίλια Κέλι στο Σίδνεϊ και μεγάλωσε στο Μαλαμπίμπι. Ο πατέρας της, Μπρένταν Κέλι ζωγράφος και καλλιτέχνης κόμικ ενώ η μητέρα της, Τάνια, καθάριζε σπίτια και ξενοδοχεία. Η Αζέλια ζούσε σε ένα σπίτι που έφτιαξε ο πατέρας της από τούβλα λάσπης, περικυκλωμένο από 12 στρέμματα γης.

Σε ηλικία 16 ετών, μετακόμισε στις ΗΠΑ για να ακολουθήσει μια καριέρα στη χιπ χοπ μουσική. Κέρδισε δημόσια αναγνώριση μετά την δημοσίευση μουσικών βίντεο για τα τραγούδια της «Pu$$y» και «Two Times». Η Αζέλια υπέγραψε δισκογραφικό συμβόλαιο με την δισκογραφική εταιρεία του ράπερ T.I., Grand Hustle Records αφού κέρδισε την προσοχή από το ντεμπούτο μιξτέιπ της Ignorant Art. 

Το πρώτο άλμπουμ της, The New Classic (2014), έφτασε στην κορυφή σε πολλά τσαρτ παγκοσμίως και έλαβε γενικά μικτές κριτικές. Το άλμπουμ παρήγαγε το πρώτο σινγκλ της «Work», και τα επιτυχημένα τραγούδια «Fancy» και «Black Widow». Το «Fancy» έμεινε στην κορυφή του αμερικανικού Billboard Hot 100 για 7 συνεχείς εβδομάδες, κάνοντας έτσι την Αζάλια την τέταρτη γυναίκα ράπερ στην ιστορία του τσαρτ που έφτασε το νούμερο ένα. Επιπλέον, η συνεργασία της με την Αριάνα Γκράντε, «Problem», έφτασε στο νούμερο 2 όταν το «Fancy» ήταν νούμερο ένα. Έτσι η Ίγκι Αζάλια εντάχθηκε με τους Μπιτλς ως οι μόνες μουσικές πράξεις που κατάφεραν να έχουν δύο τραγούδια στο νούμερο ένα και δύο στο Billboard Hot 100. Επίσης, η Αζάλια πέρασε το ρεκόρ της Λιλ' Κιμ ως η γυναίκα ράπερ με το μακροβιότερο νούμερο ένα single στο Billboard Hot 100. Το δεύτερο άλμπουμ της Αζέλια θα κυκλοφορήσει το 2016, με το λιντ σινγκλ «Team» να έχει προγραμματιστεί να κυκλοφορήσει στις 18 Μαρτίου.

Παραπομπές 

Αυστραλοί τραγουδιστές
Νικητές NME Awards
Εθνική Βόρειας Κορέας (ποδόσφαιρο ανδρών)

Η εθνική ομάδα ποδοσφαίρου της Βόρειας Κορέας αποτελεί το αντιπροσωπευτικό συγκρότημα της Λαϊκής Δημοκρατίας της Κορέας στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας της Λαϊκής Δημοκρατίας της Κορέας.

Ιστορία 
Στην πρώτη της συμμετοχή στο Παγκόσμιο Κύπελλο Ποδοσφαίρου, στο Παγκόσμιο Κύπελλο Ποδοσφαίρου 1966 έφτασε μέχρι τα προημιτελικά, κερδίζοντας την Ιταλία στη φάση των ομίλων. Η δεύτερη συμμετοχή της σε τελική φάση Παγκοσμίου Κυπέλλου ήλθε στο Παγκόσμιο Κύπελλο Ποδοσφαίρου 2010.

Στάδιο 
Έδρα της εθνικής Βόρειας Κορέας είναι το Στάδιο Κιμ Ιλ-σονγκ (χωρητικότητα 50.000 θέσεις), που βρίσκεται στην πρωτεύουσα Πιονγιάνγκ. Ποιο σπάνια χρησιμοποιεί το Στάδιο Ρουνγκράντο 1ης Μαΐου (χωρητικότητα 114.000 θέσεις, το μεγαλύτερο στον κόσμο), το οποίο βρίκεται επίσης στην Πιονγιανγκ.

Παραπομπές

Εξωτερικοί σύνδεσμοι
The blog about football Democratic People's Republic of Korea 
Korea DPR  by FIFA, June 15, 2010
North Korea – The World Cup's Mystery Men by BBC News, June 9, 2010
The story of North Korea at the 1966 World Cup , BBC News, June 15, 2010
Northern Exposure: The People's Team Abroad by Soccerlens, July 25, 2010

Εθνική Βορείου Κορέας (ποδόσφαιρο)
Εθνικές ομάδες ποδοσφαίρου Ασίας
Ριζοσπαστικός Εθνικός Συναγερμός

Ο Ριζοσπαστικός Εθνικός Συναγερμός (ΡΙΖ.Ε.Σ.) είναι ένα δεξιό ελληνικό πολιτικό κόμμα που ιδρύθηκε το 2015. Ιδρυτής και πρόεδρος του κόμματος είναι ο πρώην βουλευτής Βασίλης Καπερνάρος.

Το κόμμα συμμετέχει στη Πατριωτική Ριζοσπαστική Ένωση του ευρωβουλευτή Ελευθέριου Συναδινού.

Ιστορικό
Ο Ριζοσπαστικός Εθνικός Συναγερμός ιδρύθηκε στις 8 Ιανουαρίου 2015 από τον ανεξάρτητο, προερχόμενο από τους Ανεξάρτητους Έλληνες, βουλευτή Β΄ Αθηνών, Βασίλη Καπερνάρο. Την Ιδρυτική Διακήρυξη υπογράφουν απόστρατοι αξιωματικοί των Ενόπλων Δυνάμεων καθώς και απόστρατοι αξιωματικοί των Σωμάτων Ασφαλείας.

Στο κόμμα προσχώρησαν και αρκετά στελέχη του Συνδέσμου Εθνικής Ενότητας, μεταξύ αυτών και του προέδρου του Συνδέσμου, Χρήστου Χρηστίδη, ο οποίος ανέλαβε εκπρόσωπος του κόμματος.

Αρχικά είχε προαναγγελθεί και η συμμετοχή στο νέο φορέα, του πρώην Γενικού Γραμματέα της κυβέρνησης Σαμαρά, Τάκη Μπαλτάκου. Εντούτοις, λόγω εσωτερικών διαφωνιών μεταξύ των στελεχών, ο Τάκης Μπαλτάκος, δε συμμετέχει στο νέο κόμμα.

Το 2018 συμμετείχε από κοινού με άλλα κόμματα και προσωπικότητες στην ίδρυση της Πατριωτικής Ριζοσπαστικής Ένωσης, υπό τον ευρωβουλευτή, Ελευθέριο Συναδινό.

Θέσεις
Σύμφωνα με την Ιδρυτική Διακήρυξη, ο ΡΙΖ.Ε.Σ. επιδιώκει:

Να αντιμετωπιστούν αποφασιστικά τα εθνικά θέματα, χωρίς υποχωρήσεις και με μοναδικό γνώμονα το εθνικό συμφέρον.
Να διακοπεί κάθε σχέση κυριαρχικής εξάρτησης με τους ξένους δανειστές και να τερματισθεί η προσβλητική για την Ελλάδα παρουσία τοποτηρητών.
Να καταστεί το χρέος διαχειρίσιμο και να ανασταλεί η αποπληρωμή του, μέχρις ότου επιτευχθούν αναπτυξιακοί ρυθμοί της οικονομίας.
Να διακοπεί η απάνθρωπη και εκδικητική  φορολόγηση του λαού μας και να σταματήσει αμέσως η ταπεινωτική εκχώρηση δημόσιας περιουσίας για την αποπληρωμή του χρέους.
Να αποδοθούν ευθύνες σε όσους συνετέλεσαν στην οικονομική καταστροφή και στηv συνακόλουθη κατοχή της πατρίδας μας, να καταδειχθεί δε ο συναφής ρόλος των διεθνών φορέων και οργανισμών για τον υπερδανεισμό της χώρας.
Να αντιμετωπισθεί δραστικά η λαθρομετανάστευση και να αναθεωρηθούν οι σχετικές διεθνείς δεσμεύσεις.
Να δοθεί προτεραιότητα στο δημογραφικό πρόβλημα και να οργανωθεί η Εθνική Παιδεία με βάση την ελληνική παράδοση και την Ορθοδοξία.
Να καταστεί ανεξάρτητη η Δικαιοσύνη, χωρίς πολιτικό προϊστάμενο.
Να αποκατασταθεί το ηθικό, το κύρος και η επάρκεια σε σύγχρονο εξοπλισμό και μέσα των Ενόπλων Δυνάμεων και των Σωμάτων Ασφαλείας, παρά τις αντίθετες επιταγές της Τρόικας. 
Να καταργηθούν οι ασύμβατες προς τις παραδόσεις μας διατάξεις του «αντιρατσιστικού» νόμου, να ενθαρρυνθούν δε και να επιβοηθηθούν εν γένει η Εκκλησία της Ελλάδος, τα πρεσβυγενή  Πατριαρχεία, το Άγιο Όρος και η Ιερά Μονή Αγ. Αικατερίνης Σινά.

Αποτελέσματα εκλογών

Βουλή των Ελλήνων

Έμβλημα
Έμβλημα του νέου κόμματος είναι ένας αρχαιοελληνικός κίονας σε μπλε χρώμα και δίπλα τα αρχικά του κόμματος.

Παραπομπές

Εξωτερικοί σύνδεσμοι
 Επίσημη ιστοσελίδα
 Επίσημη ιστοσελίδα  Βασίλη Καπερνάρου 

Ελληνικά πολιτικά κόμματα
Συντηρητικά κόμματα
Εθνική Αμερικανικών Παρθένων Νήσων (ποδόσφαιρο ανδρών)

Η Εθνική Αμερικανικών Παρθένων Νήσων είναι η εθνική, ποδοσφαιρική ομάδα των Αμερικανικών Παρθένων Νήσων. Ελέγχεται από την Ποδοσφαιρική Ομοσπονδία Αμερικανικών Παρθένων Νήσων. Έδρα της ομάδας είναι το Lionel Roberts Park. Η ομάδα έδωσε το πρώτο επίσημο παιχνίδι της στις 21 Μαρτίου 1998 με αντίπαλο την Εθνική Βρετανικές Παρθένοι Νήσοι. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου.

Παραπομπές 

Ποδόσφαιρο στις Αμερικανικές Παρθένες Νήσους
Αμερικανικες Παρθενες Νησοι
Σούμπρα ελ Χέιμα

Η Σούμπρα ελ Χέιμα (αραβικά : شبرا الخيمة) είναι η τέταρτη μεγαλύτερη πόλη της Αιγύπτου. Βρίσκεται στο Κυβερνείο Καλγιούμπια στα βόρεια σύνορα του Κυβερνείου του Καΐρου και αποτελεί μέρος του Μητροπολιτικού Καΐρου. Καταλαμβάνει έκταση 27,68 τργ χλμ, βρίσκεται σε 16 μέτρα υψόμετρο και έχει σύμφωνα με τη απογραφή του 2011 1.142.949 κατοίκους.

Η πόλη είναι σημαντικό βιομηχανικό κέντρο της χώρας, συνδέεται με το Κάιρο μέσο τραμ και του μετρό της πόλης.

Παλιότερα ήταν η αριστοκρατική συνοικία του Καΐρου ενώ σήμερα έχει πολλές φτωχογειτονιές, εδώ ο Μοχάμεντ Άλι είχε χτίσει το παλάτι του.

Δημογραφία 
Σύμφωνα με τις εκτιμήσεις η πόλη το 2008 είχε 1.045.370 κατοίκους.

Παραπομπές

Εξωτερικοί σύνδεσμοι
 

Πόλεις της Αιγύπτου
Περιοχές Μείζονος Καΐρου
Μαρκονίς ντε Νεγκρέ

Ο Ζαν ή Ζακ-Ετιέν Μαρκονίς ντε Νέγκρ γεννήθηκε την 3η Ιανουαρίου 1795 στο Μοντομπάν της Νότιας Γαλλίας. Μητέρα του ήταν Μάρθα Νεγκρ. 

Τέκτων από το 1833, οπότε και μυήθηκε στον Τύπο Μισραΐμ. Είναι ο αρχαιότερος ιστορικά που γνωρίζουμε ότι λειτούργησε τον Τεκτονικό Τύπο Μέμφις, τον οποίο είχε εγκαθιδρύσει ο πατέρας του, Γκαμπριέλ Ματιέ-Μαρκονίς το 1814. 

Στο διάστημα 1838-1840, εγκατέστησε Στοές στη Γαλλία και το Βέλγιο, οι οποίες όμως έκλεισαν από το τότε καθεστώς το 1841. Εξ αιτίας των δυσκολιών αυτών ο Τύπος Μέμφις τέθηκε εν ύπνω και το 1848 επαναφυπνίσθηκε. 

Πρόλαβε και τον διέδωσε σε Αργεντινή, Ρουμανία, Τουρκία, Αγγλία (1850), Ιταλία,  Αίγυπτο (1856), Αυστραλία (1856) και Νέα Υόρκη (1856).

Πέθανε το 1868.

Έργα 
Εγραψε τα:

 Το Θυσιαστήριο της Μέμφιδας
 Ο Ιεροφάντης
 Ο χρυσός κλάδος της Ελευσίνας

Παραπομπές

Πηγές 

 

Γάλλοι συγγραφείς του 19ου αιώνα
Γκαστόνε Βεντούρα

Ο Γκαστόνε Βεντούρα υπήρξε αντιναύαρχος του Ιταλικού Ναυτικού, κόμης, δημοσιογράφος, συγγραφέας και σημαντικός ερευνητής του Τεκτονισμού και του Μαρτινισμού. Ήταν απόγονος αριστοκρατικής οικογένειας της Parma.

Συνέγραψε αρκετά βιβλία για τα οποία ταξίδεψε σε Αίγυπτο, Υεμένη, Ινδία και Ανατολική Αφρική. Αγωνίσθηκε για την διατήρηση της Παραδοσιακής φυσιογνωμίας του Τεκτονισμού και του Μαρτινισμού. Διαδέχθηκε τον Ottavio Ulderico Zasio στην ηγεσία του Αρχαίου και Αρχέγονου Ανατολικού Τύπου Μισραΐμ και Μέμφις, την οποία κληροδότησε με το θάνατό του στον Sebastiano Caracciolo.
Διετέλεσε Κυρίαρχος Μεγάλος Διδάσκαλος του Μαρτινιστικού Τάγματος της Ιταλίας.

Έγραψε τα:

 «Οι Τεκτονικοί Τύποι Μισραΐμ και Μέμφις»
 «Η Τετρακτύς του Πυθαγόρα»
 «Γνωστικές Κοσμογονίες»
 «Cagliostro ένας άνθρωπος της εποχής του»
 «Ολοι οι άνθρωποι του Μαρτινισμού»
 «Ιππότες και Ιπποσύνη»
 «Παραδοσιακή Νοοτροπία και Ερμητική Παράδοση»
 «Οι Μυστικές κοινωνίες στην Αναγέννηση»
 «Ο Αρχαίος και Αποδεδεγμένος Σκωτικός Τύπος»
 «Το Δυτικό Μυητικό σύστημα»
 «Το Μυστήριο του Θυσιαστικού Τύπου» (Στο βιβλίο αυτό, δόθηκε για πρώτη φορά στη δημοσιότητα ο «Ρουμπινένιος Πίνακας», αγνώστου συγγραφέα)
 «Το Μυστικό πνεύμα της Ιπποσύνης»
 «Ιστορικές και Παραδοσιακές εκτιμήσεις του μύθου της Βασίλισσας το Σαββά»
 «Η γη των τεσσάρων δικαιοσυνών - Μυητικό διήγημα»

Παραπομπές

Πηγές 
Μισραΐμ Μέμφις 
Μαρτινιστικό Τάγμα
 
https://centrostudimetafisici.wordpress.com/maestri-passati/gastone-ventura/
http://www.misraimmemphis.org/storia.asp
https://www.ordinemartinista.net/?q=13

Εσωτεριστές
Σχέση αντιπροσώπευσης

Σχέση αντιπροσώπευσης στον τομέα της υγείας μπορεί να υπάρξει όταν εξαιτίας της ασύμμετρης πληροφόρησης, οι γιατροί και οι άλλοι επαγγελματίες της υγείας αναλαμβάνουν για τον ασθενή τον ρόλο του "αντιπροσώπου". Με άλλα λόγια, οφείλουν να προσδιορίσουν το συμφέρον του ασθενή και να ενεργούν με ένα τρόπο ανάλογο. Η εκμετάλλευση της σχέσης αντιπροσώπευσης καταλήγει σε προκλητή ζήτηση.

Οικονομικά της υγείας
Αμοιβή κατά κεφαλή εγγεγραμμενου

Ο όρος αμοιβή κατά κεφαλή εγγεγραμμένου αναφέρεται στον τρόπο αυτό αποζημίωσης κατά τον οποίο, ο γιατρός εισπράττει από τον ασφαλιστικό φορέα ένα προκαθορισμένο (συνήθως ετήσιο) ποσό για κάθε ασθενή που εγγράφεται σε αυτόν. Το ποσό είναι σταθερό ανεξάρτητα από τον αριθμό των επισκέψεων και τον όγκο των παρεχόμενων υπηρεσιών. Η αμοιβή των γιατρών σε αυτή την περίπτωση καθορίζεται εκ των προτέρων. 

Οικονομικά της υγείας
Ζήτηση για υπηρεσίες υγείας

Η Ζήτηση για υπηρεσίες υγείας είναι η επιθυμία για κατανάλωση φροντίδας υγείας που μεταφράζεται σε ενεργή συμπεριφορά αναζήτησης φροντίδας υγείας κατά προτίμηση όλων των άλλων διαθέσιμων αγαθών και υπηρεσιών. Αυτή η ζήτηση είναι συνάρτηση αντικειμενικά καθορισμένης ανάγκης, αλλά επίσης εξαρτάται και από άλλους παράγοντες – συμπεριλαμβάνοντας την διαθεσιμότητα υπηρεσιών, την πληροφόρηση και τις κοινωνικο-οικονομικές συνθήκες του ατόμου.

Οικονομικά της υγείας
Παράγωγη ζήτηση

Με τον όρο Παράγωγη ζήτηση εννοούμε τη ζήτηση για το εμπόρευμα που λέγεται «φροντίδα υγείας» προέρχεται από την ζήτηση για το θεμελιώδες, μη εμπορεύσιμο αγαθό «υγεία». Με άλλα λόγια, τα άτομα που καταναλώνουν φροντίδα υγείας δεν το κάνουν παρά από επιθυμία να βελτιώσουν την προσωπική τους υγεία ή αυτή των οικογενειών τους.

Οικονομικά της υγείας
Αντίρροπο αποδοτικότητας-ισότητας

Με τον όρο Αντίρροπο αποδοτικότητας-ισότητας εννοούμε την κατάσταση κατά την οποία πέρα από ένα σημείο, βελτιώσεις αποδοτικότητας μπορούν μόνο να εξασφαλιστούν σε βάρος της ισότητας, ενώ βελτιώσεις στην ισότητα μπορούν να εξασφαλιστούν μόνο εις βάρος της αποδοτικότητας. Ο προσδιορισμός της κατάλληλης ισορροπίας μεταξύ ισότητας και αποδοτικότητας είναι βασικό θέμα της πολιτικής της υγείας.

Οικονομικά της υγείας
Αμοιβή κατά πράξη και περίπτωση

Η Αμοιβή κατά πράξη και περίπτωση είναι ένα σύστημα πληρωμών στο οποίο οι γιατροί ή άλλοι επαγγελματίες υγείας πληρώνονται χωριστά για κάθε υπηρεσία που παρέχουν. Το σύστημα δημιουργεί ισχυρά χρηματικά κίνητρα για προκλητή ζήτηση από τον γιατρό, ενώ σε συνθήκες πλήρους ασφαλιστικής κάλυψης συνήθως δημιουργείται το φαινόμενο της ηθικής βλάβης.

Οικονομικά της υγείας
Μεχιτάρ της Σεβαστείας

Ο Μεχιτάρ της Σεβαστείας (στα αρμένικα , γεννημένος στις 7 Φεβρουαρίου 1676 και αποθανών στις 27 Απριλίου 1749) ήταν Αρμένιος Καθολικός μοναχός. Ήταν ο ιδρυτής αυτού που αργότερα έγινε γνωστό ως το Τάγμα των Μεχιταριστών Πατέρων.

Γεννημένος ως Πέτρος Μανούκ στην Σεβάστεια (σημερινή πόλη της Σίβας στην Τουρκία), πήρε την ονομασία Μεχιτάρ όταν ορκίστηκε στο μοναστήρι του Σουρπ Νσχαν (Τίμιος Σταυρός). Χειροτονήθηκε ιερέας το 1696.

Το 1700, επιθυμώντας την ίδρυση ενός θρησκευτικού τάγματος το οποίο θα ήταν αφιερωμένο στην πνευματική αναγέννηση του αρμενικού λαού, ίδρυσε στην Κωνσταντινούπολη αυτό που έγινε γνωστό ως Μεχιταριστικό Τάγμα, μετά τον θάνατό του. Δύο χρόνια αργότερα, το τάγμα εγκαταστάθηκε στην ενετική κτήση του Μοριά, προκειμένου να γλιτώσει από τις δολοπλοκίες του Αρμένιου Πατριάρχη της Κωνσταντινούπολης. Το 1715, το τάγμα εγκαταστάθηκε στο νησί του Σαν Λατζάρο ντέγκλι Αρμένι κατόπιν σχετικής πρόσκλησης της Δημοκρατίας της Βενετίας. Ο Μεχιτάρ έχτισε εκεί ένα μοναστήρι, όπου και απεβίωσε στις 27 Απριλίου 1749. Ο τάφος του βρίσκεται εντός της εκκλησίας του μοναστηριού.

Θεωρείται επίσης ως ο πρωτοπόρος της αναγέννησης της αρμένικης λογοτεχνίας στην κλασική γλώσσα (έκδοση της Βίβλου το 1735, καθώς κι ενός αρμένικου λεξικού το 1749).

Παραπομπές 

Αρμένιοι μοναχοί
Μεχιταριστές
Αρμένιοι συγγραφείς
Αρμένιοι αρμενολόγοι
Κλίμακα διαστημάτων

Η Κλίμακα διαστημάτων είναι μια κλίμακα που χρησιμοποιείται για την μέτρηση χρησιμότητας, ειδικα τυποποιημένη για τα οικονομικά της υγείας ώστε το μηδέν να αντιστοιχεί στον θάνατο και η μονάδα στην τέλεια υγεία.

Οικονομικά της υγείας
Ηθικός κίνδυνος

"Ηθικός Κίνδυνος" είναι η κατάσταση κατά την οποία το ασφαλισμένο άτομο ή ο ιατρός του, μπορούν να επηρεάσουν το παθητικό της ασφαλιστικής εταιρείας εν αγνοία της.

Ο όρος "Ηθικός κίνδυνος" διατυπώθηκε από τον οικονομολόγο Kenneth Arrow το 1963 και βασίζεται στην ύπαρξη ασύμμετρης πληροφόρησης μεταξύ των εμπλεκόμενων μερών στην φροντίδα της υγείας. Τα εμπλεκόμενα μέρη είναι οι ιατροί, οι ασθενείς και οι ασφαλιστικές εταιρείες. Οι ασφαλισμένοι ασθενείς και οι ιατροί στην περίπτωση αυτή έχουνε καλύτερη πληροφόρηση απο τις ασφαλιστικές εταιρέιες. Αυτό προκύπτει από το γεγονός ότι οι ασθενείς πιθανώς δεν λαμβάνουν τα προληπτικά μέτρα που θα έπρεπε, για να αντιμετωπίσουν ενδεχόμενα προβλήματα υγείας που θα τους εμφανιστούν, διότι γνωρίζουν οτί θα αποζημιωθούν από την ασφάλεια υγείας που τους καλύπτει και δεν θα καταβάλουν το πλήρες κόστος των υπηρεσιών υγείας που χρησιμοποιούν ("εκ των προτέρων" Ηθικός Κίνδυνος). Επιπλέον, ίσως καταναλώνουν περισσότερη φροντίδα ή καταφεύγουν σε πιο ακριβές θεραπευτικές λύσεις χάρην στην ασφάλιση ("εκ των υστέρων" Ηθικός Κίνδυνος) . Οι ιατροί από την δική τους πλευρά, πιθανώς να συνταγογραφούν περισσότερα ή πιο ακριβά φάρμακα, επειδή γνωρίζουν οτί οι ασθενείς τους είναι ασφαλισμένοι. Ο ηθικός κίνδυνος μπορεί επίσης να ενισχυθεί από το σύστημα της αμοιβής των ιατρών κατά πράξη ή κατά περίπτωση. Συνεπώς, εξαιτίας του "Ηθικού Κινδύνου", ένα σύστημα υγείας μπορεί να οδηγηθεί 
αναπόφευκτα σε μια υπερκατανάλωση πόρων.

Παραπομπές

Υγεία
Οικονομικά της υγείας
Ασφάλιση
Δεοντολογικά αμφισβητούμενες επιχειρηματικές πρακτικές
Αμπού Ζενίμα

Η Αμπού Ζενίμα (αραβικά : أبو زنيمة ) είναι μικρή κωμόπολη και λιμάνι της Αιγύπτου στη χερσόνησο του Σινά στον κόλπο του Σουέζ. Έχει έκταση 5.000 τετραγωνικά χιλιόμετρα και διοικητικά ανήκει στο Κυβερνείο Νότιου Σινά. 

Το 2009, μια φάλαινα μήκους 10 μέτρων, που ζύγιζε 10 τόνους βρέθηκε στις παραλίες του νησιού.

Κλίμα 
Σύμφωνα με το "Κόπεν-Geiger, σύστημα ταξινόμησης κλίματος" χαρακτηρίζει το κλίμα της πςειοχής ως καυτή έρημο (BWH) όπως και το υπόλοιπο της Αιγύπτου.

Παραπομπές 

Πόλεις της Αιγύπτου στη Χερσόνησο του Σινά
Λιμένες της Αιγύπτου
Σκριπ

Σκριπ είναι το όνομα σατιρικού εντύπου ιδιοκτησίας του βουλευτή Λέσβου Ευστρατιάδη, με εκδότη τον Ευάγγελο Κουσουλάκο. Άρχισε να εκδίδεται στις 22 Αυγούστου του 1893 ως εφημερίδα και ονομαζόταν Το ΣΚΡΙΠ. Είχε στο πρωτοσέλιδό του μία ή πολλές γελοιογραφίες. Λίγο αργότερα ονομάστηκε απλά ΣΚΡΙΠ και έγινε εφημερίδα ειδήσεων και πολιτικής, φιλοβασιλικό όργανο του παλαιοκομματισμού. Ουσιαστικά διέθετε σταθερά αντιβενιζελικό χαρακτήρα θεωρώντας τον Βενιζέλο «προδότη», προπαγανδίζοντας παράλληλα ανοικτά υπέρ του Κωνσταντίνου. Το τελευταίο τεύχος της εφημερίδας κυκλοφόρησε το 1930. Το αντίπαλο δέος της εφημερίδας ήταν η εφημερίδα Πατρίς, όργανο των Φιλελευθέρων, όπως και η εφ. Εμπρός.

Παραπομπές

Εξωτερικοί σύνδεσμοι
Αναζήτηση σε ψηφιακή μορφή στο efimeris.nlg.gr

Ιστορικές ελληνικές εφημερίδες
Εφημερίδες με τόπο έκδοσης την Αθήνα
Φιλομοναρχισμός στην Ελλάδα
Αντιβενιζελικοί
Τζερμέιν Ντεφόου

Ο Τζερμέιν Ντεφόου  ή Ζερμέν Ντεφό (αγγλικά: Jermain Colin Defoe, 7 Οκτωβρίου 1982) είναι Άγγλος διεθνής ποδοσφαιριστής που αγωνίζεται ως επιθετικός για την Σάντερλαντ.

Έχοντας σκοράρει, περισσότερες από 120 φορές, ο Ντεφόου σήμερα είναι ο 14ος σκόρερ όλων των εποχών στην Πρέμιερ Λιγκ. Επίσης, έχει αγωνιστεί 55 φορές με τα χρώματα της Εθνικής Αγγλίας, έχοντας πετύχει 19 γκολ.

Βιογραφία
Ο Ντεφόου, αρχικά εντάχθηκε στις μικρές ομάδες της Τσάρλτον, ενώ στα δεκαέξι του μετακινήθηκε στην Γουέστ Χαμ. To 2000 έκανε το ντεμπούτο του με την πρώτη ομάδα, και έπειτα από μία σεζόν όπου αγωνίστηκε ως δανεικός στην Μπόρνμουθ, καθιερώθηκε στην Γουέστ Χαμ. Μετά τον υποβιβασμό της ομάδας του, τον Ιανουάριο του 2004, ο Ντεφόου πήρε μεταγραφή στην Τότεναμ, όπου αγωνίστηκε για τέσσερα χρόνια, μέχρι που μετακινήθηκε στην Πόρτσμουθ τον Ιανουάριο του 2008. Έπειτα από έναν χρόνο, ο Ντεφόου πήρε και πάλι μεταγραφή στην Τότεναμ, όπου παρέμεινε μέχρι το 2014, οπότε και εντάχθηκε στο δυναμικό της ομάδας της Μέιτζορ Λιγκ Σόκερ, Τορόντο ΦΚ. Τον Ιανουάριο του 2015, ο Ντεφόου επέστρεψε και πάλι στην Πρέμιερ Λιγκ, υπογράφοντας συμβόλαιο 3,5 ετών με την Σάντερλαντ. Μετα απο δυο σεζον μεταγραφικε στην Μπορνμουθ.Απο εκει,στην Σκωτζεζικη Ρειντζερς,οπου κατεκτησε το πρωταθλημα.

Παραπομπές

Εξωτερικοί σύνδεσμοι

jermaindefoe.com: Η επίσημη σελίδα του Τζερμέιν Ντεφόου

Ποδοσφαιριστές Εθνικής Αγγλίας Κ21
Ποδοσφαιριστές Εθνικής Αγγλίας
Άγγλοι ποδοσφαιριστές
Επιθετικοί ποδοσφαιριστές
Ποδοσφαιριστές Πρέμιερ Λιγκ
Ποδοσφαιριστές Σάντερλαντ ΑΦΚ
Ποιοτικώς προσαρμοσμένα έτη ζωής

Με τον όρο ποιοτικώς προσαρμοσμένα έτη ζωής εννοούμε τον δείκτη που χρησιμοποιείται στην ανάλυση κόστους-χρησιμότητας που συνδυάζει εκτιμήσεις χρησιμότητας των καταστάσεων υγείας με δεδομένα επιβίωσης. Επιτρέπει την εκτίμηση του αποτελέσματος των παρεμβάσεων υγείας ως προς το "κέρδος" επιβίωσης, σταθμισμένο με την αλλαγή στην ποιότητα ζωής πριν και μετά την παρέμβαση.

Οικονομικά της υγείας
Μήτρα Rosser

Η μήτρα Rosser είναι μια κλίμακα βαθμολόγησης, που αναπτύχθηκε από τους Rosser και Kind στο τέλος της δεκαετίας του 1970. Συχνά χρησιμοποιείται για εκτιμήσεις των ποιοτικά προσαρμοσμένων ετών ζωής στην Μεγάλη Βρετανία.

Οικονομικά της υγείας
Τυπικό παίγνιο

Τυπικό παίγνιο είναι μία μέθοδος που χρησιμοποιείται για τη μέτρηση της χρησιμότητας, στην οποία οι ασθενείς προσκαλούνται να διαλέξουν μεταξύ της βεβαιότητας της παρούσας κατάστασης υγείας και ενός "παιγνίου" με δύο δυνατά αποτελέσματα: πλήρης θεραπεία ή θάνατος. Η πιθανότητα της πλήρους θεραπείας στο παίγνιο η οποία κάνει τους ερωτώμενους να προτιμούν οριακό παίγνιο, θεωρείται ίση με την εκτίμηση τους για την τρέχουσα κατάσταση υγείας τους.

Οικονομικά της υγείας
Δείκτης επιβίωσης

Με τον όρο δείκτης επιβίωσης στα οικονομικά της υγείας εννοούμε την αναλογία ή τους επιβιώσαντες του αρχικού πληθυσμού σε μία ομάδα στο τέλος ενός καθορισμένου χρονικού διαστήματος.

Οικονομικά της υγείας
Ιατρική έρευνα
Πληρωμές από χρηματοδότες

Πληρωμές από χρηματοδότες είναι αυτές που δίνονται από τους οργανισμούς που ενεργούν σαν πράκτορες μεταξύ των προμηθευτών και των καταναλωτών. Περιλαμβάνουν χρήματα, προσωπικό, κτίρια, ή τεχνολογία που απαιτούνται για την εκτέλεση μίας λειτουργίας.

Οικονομικά της υγείας
Εθνικό Κόμμα

Η ονομασία Εθνικό Κόμμα ή Εθνικόν Κόμμα μπορεί να αναφέρεται στα εξής κόμματα:

 Εθνικόν Κόμμα ή κόμμα Δηλιγιάννη ονομαζόταν το κόμμα του Θεοδώρου Δηλιγιάννη στα τέλη του 19ου - αρχές 20ου αιώνα
Εθνικόν Κόμμα Ελλάδος ονομαζόταν πολιτικό κόμμα που ιδρύθηκε από τον Ναπολέοντα Ζέρβα το 1946
Εθνικό Κόμμα, ήταν η μετονομασία της ΕΠΕΝ μετά την απόσυρση της υποστήριξης του μέχρι τότε ηγέτη της Γεωργίου Παπαδοπούλου και των υπολοίπων εγκλείστων Απριλιανών προς το κόμμα. Η μέχρι τότε ΕΠΕΝ, στις εθνικές εκλογές του 1990, υπό την ηγεσία πλέον του μέχρι τότε γραμματέα της Χρύσανθου Δημητριάδη, κατήλθε με την ονομασία "Εθνικό Κόμμα". Σε επόμενες εκλογικές αναμετρήσεις εμφανιζόταν ως «Εθνικό Κόμμα - ΕΠΕΝ».
Μετρήσεις χρησιμότητας

Οι μετρήσεις χρησιμότητας είναι τύποι μέτρησης του αποτελέσματος των υπηρεσιών υγείας, που αποδίδει απλές τιμές για καταστάσεις υγείας σε κλίμακα διαστημάτων. Υπάρχουν βασικά τρεις κύριοι μέθοδοι μέτρησης της χρησιμότητας: η κλίμακα βαθμολόγησης, το αντίρροπο χρόνου και το τυπικό παίγνιο. Οι τιμές χρησιμότητας συνδυάζονται με δεδομένα επιβίωσης και έτσι επιτρέπουν τον υπολογισμό των ποιοτικά προσαρμοσμένων ετών ζωής που κερδίζονται από τις παρεμβάσεις υγείας.

Οικονομικά της υγείας
Κώστας Βιδάλης

Ο Κώστας Βιδάλης (1904–1946) ήταν διακεκριμένος δημοσιογράφος του Ριζοσπάστη και μέλος του ΕΑΜ και του ΚΚΕ. Η δολοφονία του από παρακρατικούς τον Αύγουστο του 1946, όταν πήγε στη Θεσσαλία για να καλύψει την δράση τους εκεί, προκάλεσε σοκ και αποτέλεσε ένα από τα πρώτα δυσοίωνα γεγονότα του εμφύλιου πολέμου.

Βιογραφία 

Ο Κώστας Βιδάλης γεννήθηκε το 1904 στην Αθήνα. Αφού πήρε το απολυτήριο του Γυμνασίου γράφτηκε στη Νομική Σχολή Αθηνών. Ωστόσο παράτησε τις σπουδές για να ασχοληθεί με την δημοσιογραφία, και ιδιαίτερα τα οικονομικά θέματα. Το 1924 σε ηλικία 20 ετών άρχισε να εργάζεται ως δημοσιογράφος στον Ριζοσπάστη. Το 1936 πήγε ως απεσταλμένος του Ριζοσπάστη στην Ισπανία για να παρακολουθήσει τη Σπαρτακιάδα της Βαρκελώνης. Εκεί συνέχισε για κάποιο διάστημα ως ανταποκριτής του εμφυλίου πολέμου. Μετά την επιστροφή του από την Ισπανία, εξορίστηκε στα Κύθηρα από το καθεστώς του Μεταξά. Το 1941 έγινε μέλος του ΚΚΕ, ενώ συμμετείχε και στο ΕΑΜ από το πόστο της κεντρικής διαφώτισης. Υπήρξε ιδρυτικό μέλος της Πανελλήνιας Ένωσης Συντακτών.

Η δολοφονία του 

Τον Αύγουστο του 1946 ο Βιδάλης πήγε στη Θεσσαλία για να καλύψει τα εγκλήματα των παρακρατικών κατά των αριστερών της περιοχής. Λόγω της επικινδυνότητας της αποστολής ο διευθυντής της εφημερίδας Καραγιώργης προσπάθησε να τον αποτρέψει. Ωστόσο ο Βιδάλης επέμεινε για λόγους αρχής και καθήκοντος. Αναχώρησε από την Αθήνα στις 11 του μηνός. Στις 13 ταξίδευε από Λάρισα για Βόλο. Ήταν η μέρα στην οποία ο Ριζοσπάστης έλαβε το τελευταίο του μήνυμα: «Λογαριάζω να 'μαι αυτού Παρασκευή βράδυ, 16 του μηνός. Μάζεψα φοβερό υλικό. Θα τα πούμε».
 
Στον Πλατύκαμπο οι παρακρατικοί του τοπικού αρχιληστή Σούρλα σταμάτησαν το τρένο και απήγαγαν τον Βιδάλη, μπροστά σε αξιωματικούς του κυβερνητικού στρατού, που παρέμειναν απαθείς. Στη συνέχεια τον οδήγησαν πρώτα στο καφενείο του χωριού Μελία και αργότερα το βράδυ τον μετέφεραν στο νεκροταφείο. Εκεί τον βασάνισαν και κατόπιν τον δολοφόνησαν.

Παραπομπές 

Έλληνες δημοσιογράφοι
Δολοφονημένοι δημοσιογράφοι
Έλληνες κομμουνιστές
Ελληνικός Εμφύλιος 1946 - 1949
Πολιτικές δολοφονίες
Μέλη του ΕΑΜ
Ράφα (Αίγυπτος)

Η Ράφα ή Αιγυπτιακή Ράφα (αραβικά: رفح‎) είναι πόλη της Αιγύπτου στη χερσόνησο του Σινά στην ακτή της Μεσογείου και στα σύνορα της χώρας με τη Λωρίδα της Γάζας. Έχει 31.095 κατοίκους που αποτελούνται από Άραβες, Βεδουίνους και ισχυρή μειοψηφία εκτοπισμένων Παλαιστινίων. Διοικητικά ανήκει στο Κυβερνείο Βορείου Σινά και συνορεύει με τη παλαιστινιακή πόλη Ράφα που θεωρούνται η ίδια πόλη.

Η αιγυπτιακή κυβέρνηση ανακοίνωσε στις αρχές του 2015 ότι θα ισοπεδώσει ολόκληρη την πόλη, 800 σχεδόν σπίτια, και θα οικοδομήσουν έναν νέο οικισμό για τους κατοίκους της, προκειμένου να επεκτείνει μία νεκρή ζώνη ασφαλείας μεταξύ Αιγύπτου και Λωρίδας της Γάζας. Στη πόλη υπάρχει το μεθοριακό Πέρασμα της Ράφας.

Κλίμα 
Το κλίμα της χαρακτηρίζεται από ζεστά και ξηρά καλοκαίρια και ήπιους βροχερούς χειμώνες. Η θερμοκρασία κατά την διάρκεια του καλοκαιριού είναι περίπου 30 ° C (86 ° F) κατά τη διάρκεια της ημέρας.

Το σύστημα ταξινόμησης κλίματος "Κόπεν-Geiger" χαρακτηρίζει το κλίμα του ως καυτό ημι-άγονο (BSH).

Παραπομπές 

Πόλεις της Αιγύπτου στη Χερσόνησο του Σινά
Νεχέλ

Η Νεχέλ (αραβικά : نِخِل) είναι πόλη της Αιγύπτου στη χερσόνησο του Σινά και στο Κυβερνείο Βορείου Σινά. Βρίσκεται στο κέντρο της χερσονήσου  και στις παρυφές του όρους Ελ Τιχ.

Η πόλη από την αρχαιότητα είχε στρατηγική σημασία, και είναι γνωστή για το κάστρο το οποίο έχει προστεθεί στον ενδεικτικό κατάλογο μνημείων παγκόσμιας κληρονομιάς.

Παραπομπές 

Πόλεις της Αιγύπτου στη Χερσόνησο του Σινά
A Change Of Seasons

Το A Change of Seasons είναι ΕΡ του αμερικάνικου progressive metal συγκροτήματος Dream Theater, το οποίο κυκλοφόρησε στις 19 Σεπτεμβρίου 1995 μέσω της δισκογραφικής εταιρίας "EastWest".

Η συγκεκριμένη κυκλοφορία ξεκινάει με το ομώνυμο κομμάτι, διάρκειας 23 λεπτών, το οποίο συνέθεσε το συγκρότημα την περίοδο 1990-1991 πριν τις ηχογραφήσεις του άλμπουμ "Images And Words". Το τραγούδι αυτό ηχογραφήθηκε τον Μάιο του 1995 στα "BearTracks Studios" της Νέας Υόρκης και περιέχει απόσπασμα από την ταινία "Ο Κύκλος των Χαμένων Ποιητών" του 1989, όπως και ατάκες από το ποίημα "To the Virgins, to Make Much of Time" του Ρόμπερτ Χέρικ.

Τα υπόλοιπα πέντε κομμάτια είναι ζωντανά ηχογραφημένα στο "Ronnie Scott's Jazz Club" του Λονδίνου στις 31 Ιανουαρίου του 1995. Όλα τα κομμάτια είναι διασκευές, όπου οι Dream Theater παίζουν τραγούδια των Έλτον Τζον, Deep Purple και Led Zeppelin, όπως και ένα μεγάλο ποτ-πουρί από κομμάτια των Pink Floyd, Kansas, Queen, Journey, Dixie Dregs και Genesis.

Η διάρκεια της συγκεκριμένης κυκλοφορίας ξεπερνάει αυτήν ενός κανονικού ΕΡ (Extended Play), αλλά ο ντράμερ Μάικ Πορτνόι δήλωσε ότι ήταν σημαντικό για το συγκρότημα και την δισκογραφική εταιρεία να μην κυκλοφορήσει ως στούντιο δίσκος και γι' αυτό τον λόγο του έδωσαν την ετικέτα του ΕΡ.

Το "A Change of Seasons" έφθασε στο # 58 του Billboard στις Ηνωμένες Πολιτείες και μέχρι τον Φεβρουάριο του 2002 είχε πουλήσει, στην πατρίδα του συγκροτήματος, περισσότερα από 157.000 αντίτυπα.

Λίστα Τραγουδιών
1. A Change of Seasons (Petrucci, LaBrie, Moore, Myung, Portnoy) - 23:09
 "I. The Crimson Sunrise"
 "II. Innocence"
 "III. Carpe Diem"
 "IV. The Darkest of Winters"
 "V. Another World"
 "VI. The Inevitable Summer"
 "VII. The Crimson Sunset"
2. Funeral for a Friend/Love Lies Bleeding (Bernie Taupin, Elton John) - 10:48
3. Perfect Strangers (Blackmore, Gillan, Glover) - 5:33
4. Led Zeppelin Medley (Page, Plant) - 7:28
 "The Rover"
 "Achilles Last Stand"
 "The Song Remains the Same"
5. The Big Medley (Waters, Livgren, Mercury, Perry, Morse, Rutherford, Banks, Collins) - 7:28
 "In the Flesh?" (Pink Floyd)
 "Carry On Wayward Son" (Kansas)
 "Bohemian Rhapsody" (Queen)
 "Lovin', Touchin', Squeezin'" (Journey)
 "Cruise Control" (Dixie Dregs)
 "Turn It On Again" (Genesis)

Θέσεις τσαρτ
A Change of Seasons (άλμπουμ)

Επίσημη κυκλοφορία: 3 Σεπτεμβρίου 1993

Μέλη των Dream Theater
Οι μουσικοί οι οποίοι ηχογράφησαν το "A Change of Seasons" ήταν οι εξής:
 Τζέιμς ΛαΜπρι - φωνητικά
 Τζον Πετρούτσι - κιθάρα
 Ντέρεκ Σέρινιαν - πλήκτρα
 Τζον Μιανγκ - μπάσο
 Μάικ Πορτνόι - τύμπανα

Παραπομπές

Πηγές
 A Change of Seasons - Dream Theater | Songs, Reviews, Credits, Awards | AllMusic
 Dream Theater Discography list
 Dream Theater - A Change of Seasons - Encyclopaedia Metallum: The Metal Archives

Δισκογραφία των Dream Theater
Άλμπουμ του 1995
Καίτη Παπανίκα

Η Καίτη Παπανίκα (14 Ιουνίου 1942 – 12 Ιουνίου 2017) ήταν Ελληνίδα ηθοποιός.

Βιογραφία 
Οι γονείς της ήταν από τις Αχαρνές (Μενίδι) Αττικής. Σπούδασε στη Δραματική Σχολή του Εθνικού Θεάτρου και απεφοίτησε με άριστα. Διδάχτηκε την υποκριτική από σημαντικούς δασκάλους, όπως την Κατίνα Παξινού, την Άννα Συνοδινού, τον Θάνο Κωτσόπουλο, τον Δημήτρη Μυράτ, τον Λυκούργο Καλλέργη, την Ελένη Χαλκούση και τον Αλέξη Σολομό. Παράλληλα σπούδασε κλασικό τραγούδι στο Ωδείο Αθηνών. Μαθήτρια ακόμη πήρε μέρος σε φεστιβάλ απαγγελίας ποίησης στο Παρίσι, βραβεύθηκε και κηρύχθηκε επίτιμη δημότης.  

Πρωτοεμφανίστηκε στη σκηνή το 1964 στο έργο Υπόγειο της Λέλας του Β. Ιμπροχώρη στο Θέατρο Αττικόν. Στη συνέχεια συνεργάστηκε με θιάσους γνωστών πρωταγωνιστών και διακρίθηκε στην πρόζα και την επιθεώρηση. Στον κινηματογράφο ξεκίνησε το 1963 με την ταινία Μας κρύβουν τον Ήλιο και το 1968 ήταν σταθμός για την καριέρα της, αφού έγινε περισσότερο γνωστή όταν έπαιξε στην ταινία Μια Ιταλίδα απο την Κυψέλη.  

Σε όλη τη σταδιοδρομία της έλαβε μέρος σε περισσότερες από πενήντα ταινίες, δράματα, κωμωδίες και περιπέτειες. Είχε τιμηθεί με το κρατικό βραβείο Α' Γυναικείου ρόλου το 1990 για την ερμηνεία της στην ταινία Άντε γεια του Γ. Τσεμπερόπουλου, ενώ είχε παίξει και σε αρκετές τηλεοπτικές σειρές. Η ηθοποιός, η οποία ξεχώριζε για το ήθος της, την καλοσύνη και τις προοδευτικές ιδέες της, πήρε την απόφαση να προσφέρει τον μισθό της σε άπορες οικογένειες. Ο προβληματισμός για τα κοινά την οδήγησε στη θέση της δημοτικής συμβούλου στη Νέα Φιλαδέλφεια. Ως αντιπρόεδρος στον τομέα του Πολιτισμού και του Αθλητισμού, έριξε στο τραπέζι μια ρηξικέλευθη πρόταση: να δίνει τον μισθό της από το δημοτικό συμβούλιο (600 ευρώ) σε οικογένειες που έχουν πραγματική ανάγκη από χρήματα για να επιβιώσουν.

Υπήρξε σύζυγος του γνωστού ηθοποιού Θεόδωρου Κατσαδράμη. Η Καίτη Παπανίκα ήταν δασκάλα στη Σχολή Υποκριτικής του Αντώνη Ανδριόπουλου. Στις 8 Φεβρουαρίου 2015 ανακηρύχθηκε ομόφωνα Επίτιμο Μέλος της Φιλότεχνης Λέσχης Αχαρνών (Μενιδίου).

Στις 12 Ιουνίου 2017  Απεβίωσε ηλικία 75 ετών  στην Αθήνα από καρκίνο.

Φιλμογραφία

Βιντεοταινίες

Τηλεταινίες

Τηλεοπτικό θέατρο

Τηλεοπτικές σειρές

Παραστασιογραφία 

Συμπληρωματικός κατάλογος θεατρικών παραστάσεων, στις οποίες συμμετείχε η Κ. Παπανικα, ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Απόφοιτοι του Ωδείου Αθηνών
Απόφοιτοι της Δραματικής Σχολής του Εθνικού Θεάτρου
Σέσαρ Γκαβίρια

Ο Σέσαρ Γκαβίρια  (César Gaviria) ισπανική  προφορά ΔΦΑ:  [ˈsesaɾ ɣaˈβirja], γεννημένος στις 31 Μαρτίου 1947, ήταν ο Πρόεδρος της Κολομβίας (1990–1994) και ο 7ος Γενικός Γραμματέας του Οργανισμού Αμερικανικών Κρατών (1994-2004) 

Σε ηλικία 23 ετών, εξελέγη δημοτικός σύμβουλος στη γενέτειρα του Περέιρα, και τέσσερα έτη αργότερα έγινε ο δήμαρχος της πόλης. Το 1974 εξελέγη στη Βουλή των Αντιπροσώπων, του οποίου ήταν Πρόεδρος το 1984-85. Τρία χρόνια αργότερα έγινε συν-πρόεδρος του κολομβιανού Φιλελεύθερου κόμματος.

Ήταν ο αρχηγός της προεκλογικής καμπάνιας του Λουίς Καρλος Γκαλάν, κατά τη διάρκεια της προεδρικής εκστρατείας του Γκαλάν του 1989. Όταν ο Γκαλάν σκοτώθηκε το 1989. Ο Γκαβίρια ανακηρύχθηκε ως πολιτικός διάδοχος του Γκαλάν.

Προεδρία
Το 1990 εξελέγη πρόεδρος της Κολομβίας, όντας ο υποψήφιος του Φιλελεύθερου Κόμματος. Κατά τη διάρκεια της κυβέρνησης του ένα νέο σύνταγμα εγκρίθηκε το 1991. Ως πρόεδρος, ο Γκαβίρια οδήγησε επίσης την πάλη ενάντια στο καρτέλ ναρκωτικών του Κάλι, και οι διάφορες φατρίες ανταρτών.

Γενικός Γραμματέας του Οργανισμού Αμερικανικών Κρατών 
Το 1994, ο Γκαβίρια εξελέγη Γενικός Γραμματέας του Οργανισμού Αμερικανικών Κρατών. Επανεξελέγη το 1999. ok

Πηγές 

Βιογραφία στα ισπανικά στο Fundación CIDOB

Πρόεδροι της Κολομβίας
Πνευματικά δικαιώματα μουσειακών έργων τέχνης

Τα πνευματικά δικαιώματα των έργων τέχνης ονομάζονται τα αποκλειστικά  δικαιώματα που έχει στην κατοχή του ο δημιουργός του έργου. Όμως  τα πνευματικά δικαιώματα των τα έργων τέχνης που φιλοξενούνται σε μουσεία και gallery δίνονται στον αρμόδιο ανάλογα με την νομοθεσία που ισχύει.

Διάκριση 

Σε όλες τις παρακάτω διακρίσεις η βασική αρμοδιότητα του μουσείου ή της gallery που εκθέτει έργα τέχνης, είναι η ευθύνη για οποιαδήποτε παραβίαση των πνευματικών δικαιωμάτων με οποιοδήποτε μέσο. 

1.	Κάθε έργο τέχνης με αρχαιολογικό χαρακτήρα που βρίσκεται σε μουσειακό χώρο δημοσίας ιδιοκτησίας είναι κοινό κτήμα και ανήκει στο κράτος και κατ   επέκταση στο λαό. Τα πνευματικά δικαιώματα αυτών διαχειρίζονται από ιστορικοαρχαιολογική εφορία.

2.	Τα έργα τέχνης που εκτίθενται σε ιδιωτικά μουσεία και gallery, και ο δημιουργός του βρίσκεται εν ζωή, τα δικαιώματα των έργων ανήκουν ολοκληρωτικά στο δημιουργό, έκτος αν έχει υπάρξει κάποια άλλη συμφωνία μεταξύ δημιουργού και  του ιδιοκτήτη της έκθεσης.

3.	Αν ο δημιουργός των έργων τέχνης δεν βρίσκεται εν ζωή εντός 70 ετών, τότε τα δικαιώματα διαχειρίζονται είτε από τους κληρονόμους είτε από εκείνον που του έχουν παραχωρηθεί.

4.	Μετά το πέρας των 70 ετών τα δικαιώματα δίνονται στην ιδιοκτησία του χώρου όπου φιλοξενείται αν είναι ιδιωτικός ο χώρος ή παραχωρούνται στο κράτος αν ο χώρος είναι δημόσιος.

Εξαιρέσεις 

Δεν υφίσταται καταπάτηση των πνευματικών δικαιωμάτων στην περίπτωση που διανέμονται φωτογραφίες ή είδη απομίμησης έργων τέχνης και διατίθενται από το μουσείο ή την gallery, δηλαδή ελέγχονται από τους φορείς που τους ανήκουν τα πνευματικά δικαιώματα των έργων.

Ετυμολογία 

Η λέξη τέχνη έχει ινδοευρωπαϊκή ρίζα, τη λέξη teks και κατατάσσεται στα ουσιαστικά. Η σημασιολογία της αντίκειται στην δραστηριότητα των ανθρώπων που οδηγεί στην παραγωγή αισθητικά άρτιων έργων. Μπορεί να χαρακτηριστεί ως επάγγελμα ή ενασχόληση που απαιτεί δεξιότητα για την εκτέλεση και ολοκλήρωση οποιουδήποτε έργου.

Ιστορική εξέλιξη 

Χιλιάδες χρόνια πριν την γέννηση του Χρηστού και ιδιαίτερα στην Ελλάδα τα έργα τέχνης κατείχαν σημαντικό ρόλο στην καθημερινή ζωή των ανθρώπων καθώς διακοσμούσαν τις κατοικίες τους αλλά και τις ταφικές τους κατοικίες. Τα έργα τέχνης στο πέρασμα των χρόνων είχαν άλλοτε θρησκευτικό χαρακτήρα, άλλοτε απεικόνιζαν στοιχεία της φύσης, αλλά απεικόνιζαν και αντρικές και γυναικείες φιγούρες με συνοδεία παιδιών και σε άλλες περιπτώσεις επιβλητικών ζώων. Πολλές φορές τα έργα τέχνης του παρελθόντος δημιουργούνταν από ανθεκτικά υλικά προκειμένου να μείνουν αναλλοίωτα στο χρόνο παρά τις πολλές και μεγάλες κακουχίες που έχουν δεχτεί στο πέρασμα των χρόνων.

Παραπομπές
Βιντσέντσο Ντι Μάουρο

Ο σεβασμιότατος Βιντσέντσο Ντι Μάουρο (ιταλικά: Vincenzo Di Mauro, γεννήθηκε στις 1 Δεκεμβρίου 1951 στη Μόντσα (Monza)) είναι από τις 21 Ιουλίου  2012 επίτιμος επίσκοπος της Ρωμαιοκαθολικής Εκκλησίας, με έδρα στο Βιτζέβανο (Vigevano) της Λομβαρδίας της Ιταλίας, αντικαθιστώντας τον Κλαούντιο Μπαγκίνι (Claudio Baggini).

Πηγές 
 Ιστότοπος της Επισκοπής του Βιτζέβανο 
 Catholic Hierarchy

Ντι Μάουρο, Βιντσέντσο
Ντι Μάουρο, Βιντσέντσο
Έρση Μαλικένζου

Η Έρση Μαλικένζου (γενν. Θεσσαλονίκη 1940) είναι Ελληνίδα ηθοποιός.

Βιογραφία 
Έχει συμμετάσχει σε θεατρικά έργα αλλά και σε ελληνικές σειρές της κρατικής και της ιδιωτικής τηλεόρασης. Μερικές από αυτές είναι ο "Κόκκινος Κύκλος" (2000, Alpha tv), η "10η Εντολή" (2004-2015, Alpha tv), "Θα βρεις το δάσκαλό σου (2005-2007, ANT1) και τα "Μαύρα Μεσάνυχτα" (2008-2009, MEGA Channel).

Είναι παντρεμένη με τον σκηνοθέτη Ηλία Μυλωνάκο.

Καριέρα

Τηλεόραση

Θέατρο 

Συμπληρωματικός πίνακας με θεατρικές παραστάσεις στις οποίες συμμετείχε η Ε. Μαλικένζου. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

Κινηματογράφος

Τηλεταινίες

Πηγές 
 TV Zapping για την Έρση Μαλικένζου

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
ΔΕΗ (τηλεοπτικός σταθμός)

Η ΔΕΗ (ή και ΔΕΘ) ήταν ο πρώτος τηλεοπτικός σταθμός στην Ελλάδα ο οποίος εξέπεμπε πειραματικό πρόγραμμα.

Ιστορικό
Η ιδέα της λειτουργίας του τηλεοπτικού σταθμού τηλεόρασης ήταν του Μάνου Ιατρίδη, τότε που ήταν στο Τμήμα Γενικής Διαφώτισης της ΔΕΗ. Ο Μάνος Ιατρίδης είχε μεταξύ των άλλων καθηκόντων του, και την ευθύνη για την οργάνωση του περιπτέρου της ΔΕΗ, που λειτουργούσε κατά τη διάρκεια της ΔΕΘ, κάθε Σεπτέμβριο. Πρότεινε στην ΔΕΗ την οργάνωση στο περίπτερο ενός μικρού Υδροηλεκτρικού Σταθμού και παράλληλα τη δημιουργία ενός τηλεοπτικού σταθμού, που θα πραγματοποιούσε εκπομπή στην περιοχή της Θεσσαλονίκης καθ' όλη τη διάρκεια λειτουργίας της Έκθεσης.

Ξεκίνησε έτσι την λειτουργία του στο Σάββατο 3 Σεπτεμβρίου του 1960 και κράτησε μέχρι την Κυριακή 25 Σεπτεμβρίου του 1960. Ήταν πολύ σημαντική στιγμή τότε, αφού η ΔΕΗ είχε κλείσει τα 10 χρόνια λειτουργίας της.

Εξοπλισμός
Ένα σημαντικό τμήμα του εξοπλισμού προσέφερε δωρεάν η Philips, ενώ το υπόλοιπο υλικό είχε αναζητηθεί από εγχώριους φορείς και κατασκευάστηκε από τους εργαζόμενους της ΔΕΗ.

Η εγκατάσταση του πομπού και του τεχνικού εξοπλισμού του σταθμού τηλεόρασης είχε πραγματοποιηθεί κάτω από την επίβλεψη του Μάνου Ιατρίδη, από τεχνικούς της Philips από τεχνικό προσωπικό της ΔΕΗ και Έλληνες ειδικούς των εργαστηρίων Electronica.

Εκπομπή
Η εκπομπή του Σταθμού τηλεόρασης πραγματοποιούνταν κάθε βράδυ, από τις 19:30 μέχρι τις 22:00. Την εκπομπή παρακολουθούσαν χιλιάδες πολίτες από τους 100 δέκτες της Philips, που είχαν τοποθετηθεί σε σημεία της Θεσσαλονίκης.

Το πρόγραμμα του σταθμού περιελάμβανε επικαιρότητα και άλλες εκδηλώσεις. Πλαισιώθηκε από πολλούς δημοσιογράφους και καλλιτέχνες. Κάποιοι από αυτούς είναι ο Βασίλης Καζαντζής, ο Άλκης Στέας, ο Γιώργος Οικονομίδης, η Ραλλού Μάνου, η Μαίρη Λω, ο Νίκυ Γιάκοβλεφ, καθώς και ο Γεράσιμος Λαβράνος με την ορχήστρα του.

Οπτικοακουστικό υλικό
Πρώτη εκπομπή τηλεόρασης - ΔΕΘ 1960

Πηγές
Ο πρώτος Πειραματικός Σταθμός Τηλεόρασης στην Ελλάδα | tmth.gr

Πρώην ελληνικοί τηλεοπτικοί σταθμοί
Γ.Σ. Ερμής Περάματος

Ο Γ.Σ. Ερμής Περάματος είναι ελληνικό αθλητικό σωματείο που δραστηριοποιείται στην πόλη του Περάματος όπου και βρίσκεται η έδρα του, το Κλειστό Γυμναστήριο Περάματος. Χρώματα του το κόκκινο,το μπλε και το άσπρο. Ο σύλλογος διατηρεί τμήματα βόλλευ και καλαθοσφαίρισης.

Μπάσκετ
Ο Γ.Σ. Ερμής Περάματος είναι ελληνικό αθλητικό σωματείο που δραστηριοποιείται στην πόλη του Περάματος όπου και βρίσκεται η έδρα του, το Κλειστό Γυμναστήριο Περάματος. Χρώματα του το κόκκινο,το μπλε και το άσπρο. Ο σύλλογος διατηρεί τμήματα βόλλευ και καλαθοσφαίρισης.Η ομάδα έχει φτάσει μέχρι και την Α2 ανδρών.
Ιδρύθηκε το 1978

Αθλητικοί σύλλογοι Αττικής
Ελληνικοί σύλλογοι καλαθοσφαίρισης
Ελληνικοί σύλλογοι πετοσφαίρισης
Σωματεία Ε.Σ.ΚΑ.Ν.Α.
Σωματεία Ε.Σ.ΠΕ.Δ.Α.
Ιδρύσεις αθλητικών συλλόγων το 1978
Ιδρύσεις ομάδων καλαθοσφαίρισης το 1978
Μπεν Κίνγκσλεϊ

Ο σερ Μπεν Κίνγκσλεϊ, (αγγλικά: Ben Kingsley, γεννημένος ως: Krishna Pandit Bhanji) είναι ένας Άγγλος ηθοποιός. Κατά την καριέρα του ως ηθοποιός, έχει κερδίσει ένα βραβείο Όσκαρ, ένα Γκράμι, ένα BAFTA, δύο Χρυσές Σφαίρες και ένα βραβείο Screen Actors Guild.Έγινε ευρέως γνωστός για τον ρόλο του ως Μαχάτμα Γκάντι, στην ταινία Γκάντι του 1982, για την οποία κέρδισε Βραβείο Όσκαρ Καλύτερου Α΄ Ανδρικού Ρόλου. Έχει παίξει σε πολλές κινηματογραφικές ταινίες, όπως στην ταινία Η Λίστα του Σίντλερ, Hugo και Iron Man 3.

Φιλμογραφία

Παραπομπές

Εξωτερικοί σύνδεσμοι
 Μπεν Κίνγκσλεϊ, σελίδα στον ιστότοπο Cine.gr 

Βραβευμένοι με Όσκαρ Α' Ανδρικού Ρόλου
Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες)
Βραβευμένοι με BAFTA Α' Ανδρικού Ρόλου
Ηθοποιοί-επέκταση
Βραβευμένοι με Γκράμι
Άγγλοι άνδρες ηθοποιοί φωνής
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Άγγλοι άνδρες ηθοποιοί θεάτρου